b'\n_START_ARTICLE_\nEvropsko prvenstvo v ko\xc5\xa1arki 2017\n_START_SECTION_\nIzbira gostiteljev\n_START_PARAGRAPH_\nPo odlo\xc4\x8ditvi, ko se je prestavil turnir 2015, ki bi ga morala gostiti Ukrajina, je ta ponovno dobila prilo\xc5\xbenost, da gosti turnir 2017, vendar pa ga je zavrnila, sklicujo\xc4\x8d se na stalne nemire v dr\xc5\xbeavi. Dr\xc5\xbeave, ki so izrazile interes za organiziranje turnirja so bile Litva, Latvija, Estonija in Finska (mo\xc5\xbene kot sogostiteljice), Srbija, Makedonija in Bolgarija (mo\xc5\xbene kot sogostiteljice), Zdru\xc5\xbeeno kraljestvo Velike Britanije in Severne Irske, Izrael, Poljska, Slovenija in Belgija._NEWLINE_Dne 5. novembra 2015, je FIBA sporo\xc4\x8dila, da bo Eurobasket 2017 organiziralo pet nacionalnih zvez: Finska, Izrael, Poljska, Romunija in Tur\xc4\x8dija._NEWLINE_Dne 11. decembra 2015 pa je FIBA sporo\xc4\x8dila tudi, da bodo predtekmovanja gostile vse \xc5\xa1tiri dr\xc5\xbeave, Tur\xc4\x8dija pa nato tudi zaklju\xc4\x8dno fazo tekmovanja (osmino finala, \xc4\x8detrtfinale, polfinale in finale).\n_START_SECTION_\nFormat\n_START_PARAGRAPH_\nKvalificiranih 24 ekip je igralo v 4 skupinah po \xc5\xa1est; po \xc5\xa1tiri najbolj\xc5\xa1e ekipe iz teh skupin so napredovale v izlo\xc4\x8dilne boje tekmovanja.\n_START_SECTION_\nKvalifikacije\n_START_PARAGRAPH_\nGostitelji (4 ekipe) in udele\xc5\xbeenci olimpijskih iger 2016 ali udele\xc5\xbeenci olimpijskih kvalifikacij (9 ekip) so bili na turnir kvalificirani neposredno._NEWLINE_Za 11 prostih mest se je ostalih 27 ekip pomerilo v kvalifikacijah, ki so potekale med 31. avgustom in 17. septembrom 2016.'